Consilierul prezidenţial Sebastian Lăzăroiu a declarat, luni, într-un interviu acordat publicaţiei "Evenimentul Zilei", că directorul general al Antenei 3, Mihai Gâdea, ar putea fi un candidat al PC-ului la prezidenţiale.

Lăzăroiu a mai spus că, dacă Dan Voiculescu ar deschide lista la alegerile europarlamentare cu două sau trei dintre vedetele Antenelor, partidul ar obţine cel puţin 5%.

"De ce nu? Gâdea, Badea, Tudor, Ursu, Stoicescu, asta e zestrea electorală a lui Voiculescu. Sunt convins că dacă PC ar deschide lista cu măcar doi sau trei din cei enumeraţi, partidul ar lua cel puţin 5% la europarlamentare", a declarat consilierul prezidenţial.

Despre candidatura lui Mihai Gâdea, Sebastian Lăzăroiu arată că ar fi "suficient cât să încurce lucrurile. În orice caz voturi care pot fi negociate în al doilea tur. Cinci la sută nici nu ar fi puţin. Mai ales că ar lua din electoratul USL".

Etichete: candidat, mihai gadea, prezidențiale